Mestská časť Bratislava – Nové Mesto

Materiál na zasadnutie
Miestneho  zastupiteľstva
Dňa:   12. 6. 2012

N á v r h
Zásad poskytovania pomoci občanom v Sociálnej výdajni potravín a spotrebného tovaru v mestskej časti Bratislava - Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Ľudovít Kollárik					1.  Návrh uznesenia
prednosta MÚ B-NM					2.  Dôvodová správa
								3.  Návrh Zásad

Spracovateľ: 	
Ing. Gabriela Vojtechová 				Stanovisko právnej skupiny:
poverená vedením 				nie je potrebné  
odd. soc. služieb

Jún 2012

Návrh uznesenia

Miestne zastupiteľstvo

s ch v a ľ u j e

Zásady poskytovania pomoci občanom v Sociálnej výdajni potravín a spotrebného tovaru v mestskej časti Bratislava – Nové Mesto

a)	bez pripomienok
b)	s pripomienkami 

Dôvodová správa

     Mestská časť Bratislava – Nové Mesto v rámci pomoci sociálne slabým občanom zriaďuje v objekte Tržnica na I. poschodí, na Šancovej ul. 112, Bratislava Sociálnu výdajňu potravín a spotrebného tovaru, ktorá by mala slúžiť pre cca 300 občanov, ktorí sa nachádzajú v ťažkej sociálnej situácii. 
Za týmto účelom starosta mestskej časti p. Mgr. Rudolf Kusý rokoval s jednotlivými obchodnými organizáciami a dohodol pravidelné dodávky tovarov do tejto výdajne. Oslovené organizácie prisľúbili dodať formou sponzorského daru aj vybavenie tejto výdajne a to chladiace a mraziace zariadenia, ako aj regály na uloženie tovarov.

     Sociálna výdajňa bude vybavená softvérom, ktorý bude evidovať výdaj tovarov podľa jednotlivých bodov pre každého klienta. 

Finančné náklady na energie a služby výdajne EKO – podnik VPS stanovil vo výške cca  300.- € mesačne, vrátane nájmu za symbolické 1 €.

Prevádzková doba výdajne bude od pondelka do stredy v čase od 10,00 – 13.00 hod. Výdaj tovaru zabezpečí jeden pracovník.

Otvorenie výdajne predpokladáme v mesiaci september 2012. 

Zásady
poskytovania pomoci občanom v Sociálnej výdajni potravín      
     a spotrebného tovaru v mestskej časti Bratislava – Nové Mesto

Čl. I
Úvodné ustanovenia
1. Zásady upravujú postup pri poskytovaní pomoci občanom mestskej časti Bratislava – 
    Nové  Mesto (ďalej len „mestská časť“) v Sociálnej výdajni potravín mestskej časti 
    (ďalej len „Sociálna výdajňa potravín „).
2. Pomoc v Sociálnej výdajni potravín je poskytovaná občanom mestskej časti bezplatne.
3. Sociálna výdajňa potravín je zriadená a prevádzkovaná mestskou časťou.
      4.Sociálna výdajňa potravín je zriadená a prevádzkovaná v priestoroch Tržnice                   Šancová ul. č. 112.

    Predmetom úpravy je:
a) cieľová skupina žiadateľov pomoci,
b) pravidlá poskytovania pomoci,
c) postup pri rozhodovaní a poskytovaní pomoci,
d) záverečné ustanovenia.

Čl. II
Všeobecné ustanovenia

1.	Sociálna výdajňa potravín je prevádzka nachádzajúca sa v priestoroch zverených Hlavným mestom SR Bratislava mestskej časti do správy, v ktorej sa poskytuje bezplatná pomoc pre sociálne slabších a odkázaných obyvateľov mestskej časti.
2.	Účelom Sociálnej výdajne potravín je doplnkovou formou pomôcť obyvateľom mestskej časti, ktorí sa nachádzajú v ťažkej sociálnej situácii a napomôcť im tak k zlepšeniu životnej úrovne. Účelom Sociálnej výdajne potravín nie je zabezpečovať základné životné a stravovacie potreby obyvateľov v plnom rozsahu.
3.	Bezplatnou pomocou  poskytnutou v Sociálnej výdajni potravín sa rozumie poskytnutie tovaru najmä potravín, potravinových výrobkov a iného rozličného tovaru osobnej spotreby, ktorý sa nachádza v Sociálnej výdajni a ktorý je bezplatne darovaný žiadateľovi v súlade s týmito zásadami.
4.	Sortiment výdajne tvoria potraviny, potravinárske výrobky a iný rozličný tovar osobnej spotreby, ktorý do Sociálnej výdajne darujú najmä prostredníctvom Potravinovej banky SR tretie osoby (najmä obchodné potravinové reťazce, výrobcovia potravín a pod.).

Čl. III
Cieľová skupina žiadateľov bezplatnej pomoci

1.	Cieľovou skupinou žiadateľov bezplatnej sociálnej pomoci v  Sociálnej výdajni potravín sú:
a)	invalidní a starobní dôchodcovia s dôchodkami do výšky 350.-Eur
b)	rodiny s deťmi  - v hmotnej núdzi
c)	občania v hmotnej núdzi
d)	občan/rodina v náhlej krízovej situácii

Čl. IV
Pravidlá poskytovania bezplatnej pomoci
 
1.	 Pre poskytnutie bezplatnej pomoci je potrebné, aby žiadateľ splnil nasledovné
         podmienky:
 a/  trvalý pobyt žiadateľa na území mestskej časti,
 b/  žiadateľ, ktorý je občanom v hmotnej núdzi predloží aktuálne potvrdenie
      z ÚPSVaR,
 c/  žiadateľ, ktorý je poberateľom dôchodku, predloží potvrdenie o vyplácaní
      dôchodku zo Sociálnej poisťovne,
 d/  žiadateľ má uhradené finančné záväzky voči mestskej časti,
 e/  deti žiadateľa počas povinnej školskej dochádzky nie sú evidované ako
      záškoláci,
 f/  mesačný príjem žiadateľa a ním spoločne posudzované osoby neprevyšujú
    hranicu príjmu, ktorú stanovujú tieto zásady.
2.	Žiadateľ získa príslušný počet bodov na kalendárny mesiac:
   - osamelá osoba, ktorej bol priznaný a poberá invalidný alebo starobný  dôchodok
              1. dôchodok do 300 Eur                                                30 bodov
              2. dôchodok od 300 do 350 Eur                                    20 bodov
              3. občan v hmotnej núdzi                                              25  bodov
               -  rodina s deťmi – v hmotnej núdzi:
              1. rodič/rodičia                                                             15 bodov/ každý rodič zvlášť
              2. nezaopatrené dieťa do 15 rokov                               10 bodov/ každé dieťa zvlášť.
3.	Poskytovanie pomoci v Sociálnej výdajni potravín a spotrebného tovaru sa uskutočňuje prostredníctvom kartového systému. Oddelenie sociálnych vecí vydá žiadateľovi čipovú kartu, ktorou sa preukáže v Sociálnej výdajni pri prijatí bezplatnej pomoci.
4.	Karta je neprenosná na inú osobu a príslušný počet bodov na čipovej karte je neprenosný na ďalší kalendárny mesiac. Pri vydaní čipovej karty v priebehu kalendárneho mesiaca je žiadateľovi pripísaný iba alikvotný počet bodov podľa počtu dní. Prislúchajúci počet bodov sa zaokrúhľuje  smerom nahor. Kredit            na čipovej karte sa obnovuje automaticky, vždy k prvému dňu príslušného kalendárneho mesiaca.
5.	Čipová karta sa vydáva  na obdobie 6 mesiacov. Po ich uplynutí je nevyhnutné, aby každý žiadateľ opätovne  dokladoval nevyhnutné údaje a prílohy k žiadosti              na oddelenie sociálnych vecí mestskej časti, ktorými preukáže  oprávnenosť ďalšieho poskytovania bezplatnej pomoci na obdobie ďalších 6 mesiacov. 
6.	Žiadateľ je povinný uhradiť jednorazový administratívny poplatok za vydanie          a prevádzkovanie čipovej karty vo výške 5 € do pokladne mestskej časti najneskôr v deň prevzatia čipovej karty. Doklad o zaplatení predloží pracovníčke oddelenia sociálnych služieb  mestskej časti, ktorá vzápätí žiadateľovi vydá čipovú kartu.
7.	Výška bodov za jednotlivé druhy potravín a spotrebného tovaru v Sociálnej výdajni potravín je uvedená v prílohe týchto zásad.
8.	Denný limit odberu na jednu osobu je maximálne 8 bodov s ohľadom na druh a množstvo dodaného tovaru.

Čl. V
Postup pri vybavovaní poskytovania bezplatnej pomoci

1.	Žiadateľ predloží žiadosť o poskytnutie sociálnej výpomoci na predpísanom tlačive oddeleniu sociálnych vecí mestskej časti.
2.	Žiadateľ, ktorý predloží žiadosť vyplnenú neúplne alebo žiadosť, ktorá nebude obsahovať všetky požadované prílohy, bude písomne vyzvaný na doplnenie žiadosti. Ak žiadateľ v termíne do 30 dní od doručenia výzvy na doplnenie žiadosti požadované údaje, resp. prílohy nedoplní, bude sa na žiadosť prihliadať ako keby nebola podaná.
3.	Žiadateľ má oznamovaciu povinnosť do 8 dní oznámiť všetky nové skutočnosti, ako aj zmenu skutočnosti, ktoré môžu mať vplyv na jemu poskytovanú bezplatnú pomoc. 
4.	Po preskúmaní  žiadosti a oprávnenosti poskytovať žiadateľovi  bezplatnú pomoc v Sociálnej výdajni starosta vydá súhlas na poskytovanie tejto pomoci.
5.	V prípade, že žiadateľ nesplní podmienky poskytovania pomoci alebo v prípade, že prestane spĺňať  podmienky na poskytovanie pomoci tak žiadateľ nemá, resp. stráca nárok na poskytovanie pomoci v Sociálnej výdajni. 
6.	Počet oprávnených prijímateľov bude limitovaný množstvom tovaru v Sociálnej výdajni. Túto skutočnosť posúdi oddelenie sociálnych vecí. 

Čl. VI
Záverečné ustanovenia

1.	Ak mestská časť zistí, že prijímateľ bezplatnej pomoci akýmkoľvek spôsobom túto pomoc zneužíva, mestská časť s okamžitou platnosťou poskytovanie tejto pomoci zastaví.
2.	Mestská časť si vyhladzuje právo poskytovať bezplatnú pomoc v prípade nedodania tovaru do Sociálnej výdajne.
3.	Zásady nadobúdajú platnosť dňom podpisu.

        V Bratislave ............................

                                                                                    Mgr. Rudolf   K u s ý
                                                                                             starosta       

   
						                                                   Príloha k zásadám

Kódy potravín a spotrebného tovaru
pre Sociálnu výdajňu v mestskej časti Bratislava – Nové Mesto,
Tržnica, Šancová ul. č. 112
___________________________________________________________________________

1000 – pekárenské výrobky
1001 chlieb 							1 bod
1002 pečivo 							0,05 boda	
1003 sladké pečivo 						0,08 boda
1004 makovník/orechovník	 				0,7 boda

2000 – mliečne výrobky/jogurty/margaríny
2001 mlieko  1 ks 						0,5 boda
2002 jogurt biely  1 ks  					0,2 boda
2003 jogurt ovocný 1 ks 					0,3 boda
2004 acidofilné mlieko 1 ks 					0,5 boda
2005 maslo 1 ks 						1,5 boda
2006 maslo rastlinné 1 ks 					1 bod
2007 smotana pochúťková 1 ks				0,5 boda
2008 smotana šľahačková 1 ks 				0,8 boda
2009 tvaroh 1 ks 			 			0,6 boda
2010 bryndza 1 ks 			 			0,7 boda
2011 tavený syr 1 ks 			 			0,9 boda
2012 údený syr 1 ks 			 			1 bod
2013 tvrdý syr 1 ks			 			2 body

3000 – trvanlivé potraviny
3001 ryža 1 ks					 		1,3 boda
3002 cestoviny 1 ks 					 	0,8 boda
3003 cukor práškový 1 ks		 			1 bod
3004 cukor kryštálový 1 ks 		 			1 bod
3005 múka 1 ks						0,4 boda
3006 strukoviny 1 ks 			 			1 bod
3007 olej 1 ks 			 				1,3 boda

4000 – pochutiny a konzervovaný tovar
4001 čaj sáčkový 1 ks		  				0,6 boda
4002 káva 1 ks 						1 bod

4003 hotové konzervované jedlá 1 ks  			1 bod
4004 paštéty 1 ks						0,3 boda	
4005 sardinky 1 ks 						0,5 boda
4006 kečup 1 ks						1 bod
4007 horčica 1 ks 						0,3 boda
4008 majolka, tatárska omáčka 1 ks       			0,3 boda
4009 sterilizované výrobky 1 ks 				0,7 boda
4010 korenie a koreninové zmesi 1 ks 			0,5 boda
4011 sušené ovocie, jadroviny 1 ks 				0,7 boda
4012 dehydrované potraviny 1 ks 				0,7 boda
4013 instantné nápoje 1 ks 					0,3 boda
4014 sirup 1 ks 						1,5 boda
4015 nealkoholické nápoje v originálnom balení 1 ks  	2 body

5000 – mäsové výrobky/ údeniny
5001 špekačky 1 ks 						 0,07 boda
5002 párky 1 ks 						 0,08 boda
5003 klobása 1 ks 						 0,09 boda
5004 šunka/šunkový saláma 1 ks 				 1,2 boda
5005 suchý salám 1 ks					 1,4 boda
5006 slanina 1 ks 						 1 bod

6000 – cukrovinky/sladké – slané
6001 cukríky 1 ks 						  0,5 boda	
6002 žuvačky 1 ks 						  0.3 boda
6003 lízatko 1 ks 						  0,1 boda
6004 keks 1 ks						  0,5 boda
6006 bonboniéra 1 ks 					  1 bod
6007 slané pochutiny 1 ks 					  1 bod

7000 – potreby pre kojencov
7001 sušené mlieko 1 ks 					 2 body
7002 detská výživa 1 ks 					 2 body
7003 plienky 1ks 						 4 body
7004 detský textil 1ks 					 2 body

8000 -  drogériový tovar
pracie prášky
8001 prášok malý 1 ks					 1,5 boda
8002 prášok stredný 1ks 					 2,5 boda
8003 prášok veľký 1 ks 					 3,5 boda
8004 čistiace prostriedky 1ks 				 1 bod
hygienické potreby
8005 hygienické vložky 1 ks 					2 body
8006 toaletný papier 1 ks					0,5 boda
sprchové gély
8007 sprchový gél malý 1 ks 					0,4 boda
8008 sprchový gél stredný 1ks 				0,6 boda
8009 sprchový gél veľký 1 ks  				0,8 boda
šampóny
8010 šampón malý 1 ks					 0.5 boda
8011 šampón stredný 1ks 					 0,7 boda
8012 šampón veľký 1 ks 					 0,9 boda
8013 zubná pasta 1 ks						 1 bod
8014 mydlo 1 ks						 0,5 boda
8015 deo kozmetika 1 ks 					 1,5 boda

9000 – nepotravinársky tovar
hračky
9001 hračka m alá 1 ks 					 1 bod
9002 hračka stredná 1 ks 					 1,5 boda
9003 hračka veľká 1 ks 					 2,5 boda
textil
9004 ponožky 1 ks 						 0,5 boda
9005 spodná bielizeň 1ks 					 0,5 boda
9006 textil 1 ks 						 3 body
papierensky tovar
9007 písacie potreby 1 ks					 0,2 boda
9008 farbičky/fixky 1 ks 					 0,5 boda
9009 zošity/omalovánky 1 ks 				 0,5 boda
darčekový predmet
9010 darčekový predmet malý 1ks 				 2 body
9011 darčekový predmet stredný 1 ks 			 3,5 boda
9012 darčekový predmet veľký 1ks 				 4,5 boda